Reacții din Rusia, după atacul SUA asupra Iranului. Medvedev: „Prin acest tip de succes, Trump nu va câștiga Premiul Nobel pentru Pace”
Rusia a condamnat ferm atacurile SUA asupra Iranului, potrivit unui comunicat al diplomației ruse. La rândul său, fostul președinte rus Dmitri Medvedev, în prezent vicepreședinte al Consiliului de Securitate al Rusiei, a declarat duminică că președintele american Donald Trump a început un nou război pentru SUA după atacul asupra Iranului, relatează Reuters, potrivit Agerpres.